hy fi nds hy hy hy hy hy hy ru hy en hy hy hy hy hy hy hy hy hy hy hy hy hy hy hy hy en hy hy en hy hy en hy hy en hy hy en hy hy en hy hy en hy
Նիկոլ Փաշինյանն իր համար ելքի ռազմավարություն չի թողել, սրընթաց արագությամբ պրոցեսները տանում է դեպի իրավական եւ քաղաքական փակուղի.Արմեն Աշոտյան — NEWS GOOD TIME
OпyблиkoBaHo: 29.07.2019Pyбpиka: NEWS GOOD TIME
ՀՀԿ փոխնախագահ Արմեն Աշոտյանի խոսքով, մեկ տարի անց շատերին տեսանելի է դարձել այն, ինչ իրենք տեսնում էին ի սկզբանե՝ Ռոբերտ Քոչարյանի նկատմամբ հարուցված գործընթացը բացառապես քաղաքական է:
«Այո, Ռոբերտ Քոչարյանը ենթարկվում է քաղաքական հետապնդման, նա քաղաքական բանտարկյալ է: Այն իրավական փաթեթավորումը, որ փորձում էր Նիկոլ Փաշինյանի գլխավորած իշխանությունը տալ այդ գործին, որեւէ քննադատության չի դիմացել եւ չի դիմանում:
«Առաջին հերթին, Ռոբերտ Քոչարյանի գործը ապացուցում է, որ իշխանափոխությունից հետո Հայաստանում ժողովրդավարությունը հետընթաց է ապրում: Երկրորդ, այդ գործընթացի հետեւանքով Ռոբերտ Քոչարյանը վերադարձել է մեծ քաղաքականություն, երրորդ, Ռոբերտ Քոչարյանի գործի առիթով Նիկոլ Փաշինյանը նախաձեռնել է հսկայական հարձակում դատական իշխանության նկատմամբ՝ փորձելով նաեւ իր տակը մտցնել իշխանության այդ ճյուղը։
Այդ հարձակման թիրախում այս պահին Սահմանադրական դատարանն է ու ՍԴ նախագահը, բայց, հիշենք, որ դատարանների շրջափակման ակցիան եւ դրան հետեւած զարգացումները բացառապես Ռոբերտ Քոչարյանի գործի համատեքստում են հրահրվել»:
Ըստ Աշոտյանի, հաջորդ հետեւանքն այն է, որ քաղաքական դրդապատճառներով հարուցված այս գործի պատճառով ունենք նաեւ ՀՀ միջազգային վարկանիշի անկում. «Այս իշխանությունները ոչ մի առիթով չէին ստացել այդքան սուր գնահատականներ դրսից, որքան դատարանների նկատմամբ հարձակման եւ Ռոբերտ Քոչարյանի նկատմամբ հարուցված գործի շրջանակներում ընթացող զարգացումների առիթով:
Եվ, վերջապես, որքան էլ իշխանական քարոզիչները փորձեն խուսափել այս փաստն ընդունելուց, ակնհայտ է , որ Քոչարյանի գործոնը եւ այդ ողջ պրոցեսը նաեւ հայ-ռուսական հարաբերություններում առաջացրել են իրական կնճիռ»:
Այս ամբողջ գործընթացի ողբերգությունը, Արմեն Աշոտյանի խոսքով, այն չէ, որ Հայաստանում կան քաղբանտարկյալներ, որովհետեւ այդ մասով, ըստ նրա, գործընթացներն, ի վերջո, հաջողությամբ են պսակվելու, այլ ողբերգությունն այն է, որ Նիկոլ Փաշինյանը հայտնվել է փակուղում :
«Նիկոլ Փաշինյանը իր համար, անգլերեն ասած, exit strategy՝ ելքի ռազմավարություն չի թողել, այսինքն, face saving –ի՝ դեմքը փրկելու հնարավորություն չի թողել եւ սրընթաց արագությամբ պրոցեսները տանում է դեպի իրավական եւ քաղաքական փակուղի, բայց եթե իրավական փակուղուց ՄԻԵԴ-ի միջոցով հնարավոր կլինի դուրս գալ, ապա քաղաքական փակուղուց դուրս գալու որեւէ ելք Նիկոլ Փաշինյանի համար չի մնում, իսկ եթե որեւէ ելք չի մնում, մշտապես կուտակված էներգիան ցնցումներով է դուրս գալիս:
Բնության մեջ էլ է այդպես, ինչպես երկրաշարժերն ու հրաբուխները, այդպես է նաեւ քաղաքականության մե, եթե պրոցեսները փակուղի են մտնում, կուտակված էներգիան ֆորս մաժորային երեւույթներով է դուրս գալիս, ինչն, իհարկե, պետության համար վնասակար է»,-ասում է Արմեն Աշոտյանը:
ՀՀԿ փոխնախագահը նաեւ ընդգծում է՝ «Հանրապետական»-ը միակ քաղաքական կուսակցությունն է, որը Քոչարյանի գործի կապակցությամբ ընդունել է կուսակցական հայտարարություններ, հայտնել է հստակ դիրքորոշում ոչ միայն առանձին կուսակցական գործիչների հայտարարությունների մակարդակով, այլեւ կուսակցական մակարդակով:
ՀԱՎԱՆԵՑԻՔ ՆՅՈՒԹԸ? ԿԻՍՎԵՔ ՁԵՐ ԸՆԿԵՐՆԵՐԻ ՀԵՏ
NEWS GOOD TIME 0 104
Պարզապես միացրեք հաշվիչը և հետևեք հայտնի նումերոլոգի պարզ հրահանգներին: Պարզ հաշվարկները կօգնեն ձեզ նախապես իմանալ ձեր կյանքում 2022 թվականի հիմնական իրադարձությունների մասին։
Ուզո՞ւմ եք տեսնել ապագան:Պարզապես միացրեք հաշվիչը և հետևեք հայտնի նումերոլոգի պարզ հրահանգներին:Պարզ հաշվարկները կօգնեն
NEWS GOOD TIME 0 383
Ընտրեք ծաղիկներից մեկը և ընթերցեք հաղորդագրությունը
Անորոշությունը, որի միջով հիմա եք անցնում, շուտով կպարզվի: Դուք պետք է հավատաք, որ ամեն
NEWS GOOD TIME 0 138
Այս թեստի միջոցով որոշեք Ձեր կանխազգացման մակարդակը
Այդ զգացողությունը կարելի է տարբեր կերպ անվանել` կանխազգացում, վեցերորդ զգայարան, ինտուիցիա։ Դա այն է,
NEWS GOOD TIME 0 110
Հորոսկոպի այս նշաններին 2022 թվականին մեծ հաջողություններ է սպասվում
Խոյ․ Մարդիկ, ովքեր ծնվել են այս համաստեղության տակ, պետք է պատրաստ լինեն հաճելի անակնկալների
NEWS GOOD TIME 0 509
Աստղագուշակները պնդում են, որ խոցելի հոգի ունեցող մարդիկ ամենից հաճախ ծնվում են կենդանակերպի այս նշանների տակ
Մեզանից յուրաքանչյուրը տարբեր հայացքներ ունի հարաբերությունների վերաբերյալ: Եթե ​​ինչ-որ մեկը հեշտությամբ բաց է թողնում
NEWS GOOD TIME 0 164
Կենդանակերպի 4 նշան, որոնք երբեք չեն դավաճանի ձեզ
Եթե ձեզ հավատարմություն ու նվիրվածություն է հարկավոր, ուշադրություն դարձրեք կենդանակերպի հետևյալ նշանների ներկայացուցիչներին։ Ցուլ։
© 2022 NEWS GOOD TIME.RU
NEWS GOOD TIME.RU- ում ներկայացվում է սոցիալական ցանցերի ակտիվ օգտատերերի ամենասուր գրառումները հանրության հետաքրքրության շրջանակներում գտնվող բոլոր թեմաներով: Կայքում տեղ գտած նյութերը չեն փոփոխվում հեղինակների իրավունքները չխախտելու նկատառումներից ելնելով:Բոլոր իրավունքները պաշտպանված են: Ուշադրություն։Այս վեբ կայքը նախատեսված է միայն տեղեկատվական նպատակների համար: https://Newsgoodtime.ru կայքից ստացված տեղեկատվությունը չպետք է կիռավի ինքնուրույն (օրինակ, բուժման նպատակներով), և ոչ մի պարագայում չի հանդիսանում հրապարակային օֆերտա: